open-index/open-wikipedia-markdown huggingface dataset:
Ness Digital Engineering

**Ness Digital Engineering** (hebrejsky: נס טכנולוגיות), je izraelský poskytovateľ IT služieb so sídlom v USA. Na Slovensku má zastúpenie prostredníctvom spoločnosti Ness Košice a Ness Slovensko v Bratislave.

## Charakteristika

Spoločnosť Ness Digital Engineering poskytuje služby informačných technológií a obchodného plánovania v Severnej Amerike, Európe, na Strednom východe, ale aj v tichomorskej Ázii. Pôsobí v dvoch odvetviach: softvérové inžinierstvo (*Ness Digital Engineering*) a technológia a integrácia (*Ness CEE*).

## Vedenie
Vedenie spoločnosti pozostáva z:

* Ranjit Tinaikar – Výkonný riaditeľ
* Vinay Rajadhyaksha - Prezident a prevádzkový riaditeľ
* Ed Galati – Prezident a finančný riaditeľ
* Moshe Kranc – Výkonný technický riaditeľ
* Narayanan Nair – Hlavný zamestnanecký riaditeľ
* Mark Lister – Hlavný marketingový riaditeľ
* Anand Subramanian – Vedúci dodávky, India

## História
Počiatky spoločnosti Ness možno hľadať v spoločnosti *TEKEM*, jednej z prvých softvérových spoločností v Izraeli, ktorú v roku 1969 spolu založili Dr. Laxmi, Meir Burstein a Yoram Rosenfeld. Názov spoločnosti vyšiel z jej hebrejských iniciálok, ktoré znamenajú *Advanced Technology* (v angličtine bola známa ako *Advanced Technology Limited* alebo skrátene *ATL*). Prvým veľkým projektom spoločnosti *TEKEM* bol projekt pre izraelské letectvo v spolupráci s leteckou spoločnosťou Hughes Aircraft Company, ktorá tiež kúpila časť spoločnosti. V 70. rokoch spoločnosť kúpil konglomerát *Tadiran* a stala sa poprednou izraelskou softvérovou spoločnosťou.

V rokoch 1997 až 1999 rodina Wolfsonovcov - investorov do nehnuteľností v New Yorku - získala šesť izraelských IT spoločností, z ktorých najväčšia bola práve spoločnosť *TEKEM*. Po dokončení týchto akvizícií boli všetky nadobudnuté spoločnosti konsolidované do jednej prevádzkovej štruktúry v rámci spoločnosti *Ness Technologies* - novej spoločnosti, ktorá bola zaregistrovaná v Delaware v marci 1999. Krátko nato kúpila 20% spoločnosti, spoločnosť *Warburg Pincus*, americká súkromná kapitálová spoločnosť.

Do roku 2001 sa Ness stala najväčšou izraelskou spoločnosťou v oblasti IT služieb a začala s globálnou expanznou stratégiou.

## Referencie

## Externé odkazy
* Oficiálna stránka spoločnosti

## Zdroj
* 

Kategória:Podniky v Izraeli
Kategória:Podniky v USA
Kategória:Podniky založené v 1999
Štefan Kovács

Generálmajor Ing. **Štefan Kovács** (* 25. apríl, 1967, Kráľovský Chlmec) je slovenský generál vo výslužbe. Jeho posledná funkcia bola zástupca náčelníka Generálneho štábu OS SR - náčelník štábu.

## Vojenská kariéra
Kovács v rokoch 1985 až 1990 študoval automatizované systémy velenia na Vojenskej vysokej škole v Liptovskom Mikuláši. Svoju vojenskú kariéru začal v 10. spojovacom pluku v Pardubiciach. Následne v rokoch 1992 až 1996 vykonával „riadiace a analytické funkcie“ v 62. uzli rádiotechnického prieskumu v Prešove. V rokoch 1996 až 2000 pracoval na Správe operačného prieskumu GŠ OS SR v Trenčíne. V rokoch 1999 a 2000 študoval tiež na akademickom veliteľsko-štábnom kurze pozemného vojska na Akadémii OS SR. Na Odbore spravodajstva a elektronického boja Generálneho štábu v Bratislave pôsobil v rokoch 200 až 2007. Následne do roku 2010 pôsobil v štrurktúrach NATO (SHAPE) v belgickom Monse. Následne bol zástupca náčelníka Odboru spravodajstva a elektronického boja Generálneho štábu, v rokoch 2011 až 2013 tomuto odboru velil. V rokoch 2013 až 2017 pôsobil na Ministerstve obrany. Vo vojenskej diplomacii pôsobil 20172019 ako vojenský pridelenec v Česku. V období rokov 2019 až 2020 bol veliteľ Strategického centra krízového manažmentu Generálneho štábu.

### V generálskych hodnostiach
16. júna 2020 ho prezidentka Zuzana Čaputová povýšila do prvej generálskej hodnosti, brigádny generál. Kovács bol vtedy veliteľ Strategického centra krízového manažmentu Generálneho štábu.

16. decembra 2020 vláda schválila Kovácsovo povýšenie do hodnosti generálmajor. Prezidentka Zuzana Čaputová ho do hodnosti povýšila 28. januára 2021.

Od roku 2021 pôsobil ako zástupca náčelníka Generálneho štábu OS SR - náčelník štábu. K 1. máju 2022 odišiel po 37 rokoch do zálohy. Jeho nástupcom vo funkcii sa stal brigádny generál Peter Babiar.

## Ocenenia
* Pamätná medaila ministra obrany Slovenskej republiky - I. stupeň
* Medaila za vernosť ozbrojeným silám SR - I. stupeň
* pamätná medaila riaditeľa VOS 

## Referencie

Kategória:Osobnosti z Kráľovského Chlmca
Kategória:Slovenskí generáli
Kategória:Príslušníci Ozbrojených síl Slovenskej republiky
Kategória:Slovenskí vojenskí diplomati
Česko-slovenská hádzanárska liga mužov 1987/88

**Česko-slovenská hádzanárska liga mužov** v **sezóne 1987/88** bol 36. ročník česko-slovenskej hádzanárskej ligy mužov, najvyššej hádzanárskej súťaže mužov v Česko-Slovensku. V súťaži učinkovalo 12 družstiev, rovnako ako v minulej sezóne. Titul obhájila TJ Dukla Praha, ktorá vo finálovej sérii zvíťazila nad TJ Baník Karviná. Pre Duklu to bol 7. titul v rade a 25. celkovo.

## Systém súťaže
Systém súťaže sa výraznejšie nezmenil. Základná časť pozostávala z 22 kôl. Každý s každým sa stretol 2-krát doma a vonku. Po základnej časti nasledovala nadstavbová časť s troma skupinami, ktorá sa hrala rovnako systémom 2-krát každý s každým a v ktorej si družstvá prenášali výsledky zo základnej časti. Výnimkou bola skupina o 9. až 12. miesto (o udržanie), kde družstvá hrali skupinu bez prenášania výsledkov zo základnej časti, pripočítali sa im ale bonifikačné body za umiestnenie. 2 najlepšie družstvá z oboch nadstavbových skupín o titul postúpili do semifinále play-off, zvyšné 4 družstvá postúpili do zápasov o 5. až 8. miesto. Zápasy play-off sa hrali už na 3 vyhrané zápasy. Dve posledné družstvá z nadstavbovej skupiny o 9. až 12. miesto zostúpili do svojich nižších národných súťaží (SNL, resp. ČNL).

## Účastníci

## Výsledky
### Základná časť

### Nadstavbová časť
#### Skupina o titul I
* turnaje v Košiciach a Prahe

#### Skupina o titul II
* turnaje v Karvinej a Prešove

#### Skupina o udržanie

### Play-off
;Play-off o 5.8. miesto

;Play-off o 7. miesto

;Play-off o 5. miesto

;Semifinále

;Play-off o 3. miesto

;Finále

Poznámka: Boldom sú označené zápasy prvého družstva hrané doma.

## Konečné umiestnenie

## Pozri aj
* Česko-slovenská hádzanárska liga žien 1987/88

## Zdroje
* Průcha, Lukáš. Historie házené v Československu a v českých zemích  
* Denník Rudé právo

Kategória:Hádzaná v 1987
Kategória:Hádzaná v 1988
Kategória:Česko-slovenská hádzanárska liga mužov
Peter Steinhübel

**Peter** **Steinhübel**, známy ako **Žaluď** alebo **Suchý** (* 23. november 1964, Bratislava – † 4. august 1999, Bratislava), bol slovenský kontroverzný podnikateľ, vekslák a mafián.

## Životopis
Jeho otec bol známym priekupníkom zlata v „Galérke“ v Bratislave. Steinhübel začínal ako predajca párkov na Hlavnej stanici. Neskôr pracoval ako nástrojár v Závodoch ťažkého strojárstva a potom sa stal vekslákom.

Po páde socialistického režimu začal podnikať. Počas éry malej privatizácie získal autoservis v Pezinku, pred ktorým nechal postaviť repliku Sochy slobody. Potom prenajímal aj sklady.

Od roku 1993 do jeho smrti bolo naňho spáchaných šesť atentátov, všetky prežil okrem posledného. Medzi policajtmi sa údajne hovorilo, že „má sedem životov ako mačka“.

Dňa 20. mája 1997 vstúpil do Vagón Holding spol. s r. o. (Tatravagónka) v Poprade a po zmiznutí väčšinového majiteľa Vladimíra Bachledu sa stal novým generálnym riaditeľom spoločnosti. Jeho meno je tiež spájané s hotelom Kyjev v Bratislave.

Neskôr sa dostal k spoločnosti Bratislavské mraziarne a. s. a od podnikateľa Vladimíra Poóra odkúpil televíznu stanicu VTV. Pri vchode do areálu Bratislavských mraziarní a. s. bol 4. augusta 1999 zastrelený odcudzenou poľovníckou puškou Sauer z bývalých mliekarní, keď nastupoval v sprievode ochranky do svojej pristavenej limuzíny. 

Po prevoze do nemocnice v bratislavskej mestskej časti Ružinov podľahol následkom zranení v noci zo 4. na 5. augusta.

Je pochovaný na cintoríne v Petržalke, kde aj žil.

## Referencie

## Literatúra
*  
*

## Zdroje
* 
* 
*  
*
Enol

náhľad|Všeobecný vzorec enolu.
**Enol** alebo **alkénol** je organická zlúčenina, ktorá má na jednom uhlíku dvojitú väzbu a hydroxylovú skupinu zároveň, z čoho pochádza i názov týchto zlúčenín („en“ + „-ol“). Konjugovanou bázou enolu je enolát, ktorý vzniká štiepením kyslého vodíka hydroxylovej skupiny alebo alfa vodíku dvojitej väzby. 

Z enolov môžu vznikať ketóny, ktoré sú vo vodných roztokoch zvyčajne stabilnejšie. Príkladom je vinylalkohol, ktorý vzniká adíciou vody na etín a okamžite sa premieňa na acetaldehyd. Enoly teda často podliehajú keto-enol tautomérii. Niekedy však môžu byť enoly stabilizované napríklad konjugáciou, ako je o u aromatických enolov, ktoré sú výrazne stabilnejšie. Príkladom enolov, ktoré sú stabilné a nepodliehajú tautomerizácii, sú napríklad fenol alebo kyselina askorbová.

Enoly a enoláty umožňujú priebeh aldolových reakcií, pri ktorej spolu reagujú dve karbonylové zlúčeniny. Medzi aldolové reakcie patrí aldolová adícia, pri ktorej vzniká aldol (hydroxyketón alebo hydroxyaldehyd), a aldolová kondenzácia (pri ktorej vznikajú enóny).
náhľad|Príklad keto-enol tautomérie.

## Fenoly
Fenoly sú špecifickým prípadom enolov. Pre niektoré fenoly a im príbuzné zlúčeniny hrá keto tautomér významnú úlohu pri ich reaktivite. Mnohé reakcie rezorcinolu prebiehajú cez jeho keto tautomér. Naftalén-1,4-diol existuje v pozorovateľnej rovnováhe s diketónom tetrahydronaftalén-1,4-diónom:

## Referencie
Enolát

náhľad|300x300bod|Rezonančná štruktúra enolátového aniónu

**Enoláty** alebo **enolátové anióny** sú organické anióny, ktorých všeobecný vzorec je R1R2C=CR3-O-. Vznikajú deprotonáciou karbonylových zlúčenín (R1R2C=O) alebo enolov (R1R2C=CR3-OH). Málokedy je možné ich izolovať, ale často sa používajú ako reagenty v syntéze organických zlúčenín.

## Štruktúra

Enoláty sú elektronicky príbuzné alylovým aniónov. Záporný náboj je delokalizovaný medzi atómom kyslíka a dvomi atómami uhlíka. Majú teda charakter alkoxidu i karbaniónu.

Aj keď sa často zakresľujú ako jednoduché soli, v skutočnosti majú komplikované štruktúry a často tvoria agregáty.

## Referencie

## Zdroj


Kategória:Anióny
Amfión (chémia)

thumb
**Amfión** (iné názvy: **obojaký ión**, **zwitterión**) je molekula, v ktorej sa naraz nachádza rovnaký počet kladných a záporných nábojov zároveň. 

Typickým príkladom zwitteriónov sú aminokyseliny, ktoré majú pri fyziologickom pH protónovanú aminoskupinu (kladne nabitú) a deprotónovanú karboxylovú skupinu (záporne nabitú). V ich molekule je teda prítomný kladný i záporný náboj zároveň.

## Referencie

## Iné projekty
Teodor Turček

**Teodor Turček** (* 9. november 1898, Nedanovce – † 26. január 1964, Partizánske) bol slovenský politik a významný predstaviteľ Hlinkovej slovenskej ľudovej strany v medzivojnovom Československu a v období Slovenského štátu.

## Biografia
Vo svojej obci pôsobil ako roľník. Veľmi intenzívne sa zapájal do jej diania. Jeho pričinením v Nedanovciach vznikla dychová hudba, spevokol, ako aj spotrebné družstvo a mal zásluhu na vzniku kultúrneho domu. Ako roľník bol aktívnym tiež vo Zväze vzájomných roľníckych pokladníc.

Študoval na gymnáziu vo Vacove, kde v roku 1916 zmaturoval. Hneď potom musel nastúpiť na vojenskú službu pri 14. honvédskom pluku v Nitre. Počas I. svetovej vojny bojoval na ruskom fronte, kde bol zranený a následne prevezený domov. Po uzdravení bojoval opäť, tentokrát na francúzskom fronte, kde zotrval do konca vojny. Počas vpádu maďarských vojsk na územie Slovenska konal službu ako poručík pri 4. delostreleckom pluku.

Následne študoval na hospodárskej akadémii v Košiciach, po skončení ktorej začal hospodáriť na rodinnom majetku v Nedanovciach. Od roku 1925 bol členom okresnej organizácie HSĽS v Topoľčanoch, v roku 1933 sa stal jej predsedom, neskôr aj členom výkonného výboru strany. 

V parlamentných voľbách v roku 1935 bol zvolený za poslanca za Autonomistický blok (formácia, ktorú vytvorila HSĽS so SNS, AZS a PS). Kandidoval v XV. volebnom kraji so sídlom v Trnave. V snemovni pôsobil v zásobovacom a poľnohospodárskom výbore.

Vo voľbách do Snemu Slovenskej krajiny v roku 1938 bol zvolený za poslanca. Bol ním aj po vyhlásení Slovenského štátu a zotrval až do konca jeho existencie v roku 1945. V sneme pôsobil v národohospodárskom výbore.

Po roku 1945 bol za svoje politické aktivity v rokoch 19381945 v rámci retribučného súdnictva odsúdený na 3 roky žaláru a konfiškáciu časti majetku.

## Referencie

## Ďalšia literatúra
* TURČEK, Teodor. In: 

Kategória:Slovenskí politici
Kategória:Slovenskí roľníci
Kategória:Politici HSĽS
Kategória:Poslanci česko-slovenského Národného zhromaždenia
Kategória:Poslanci Snemu Slovenskej republiky
Kategória:Osobnosti z Nedanoviec
Peter Beňo

J. E. Mons. Mgr. **Peter Beňo** (* 2. september 1972, Bánovce nad Bebravou) je rímskokatolícky nitriansky pomocný biskup a titulárny biskup sídla Amudarsa. V minulosti pôsobil ako dekan Trenčianskeho dekanátu a rektor Diecéznej svätyne svätých Andreja-Svorada a Beňadika v Skalke nad Váhom.

## Životopis
Peter Beňo sa narodil v Bánovciach nad Bebravou ako syn Jána a Anny Beňových a vyrastal v obci Prusy. V rokoch 19901996 vyštudoval teológiu na Kňazskom seminári svätého Gorazda v Nitre v rámci Rímskokatolíckej cyrilometodskej bohosloveckej fakulty Univerzity Komenského v Bratislave. Od roku 1996 pôsobil postupne vo farnostiach v Púchove, Nesluši, Soblahove a Skalke nad Váhom.

Beňo sa tiež venoval akademickej sfére, v rokoch 20022008 bol prefektom Kňazského seminára sv. Gorazda v Nitre, zároveň vyučoval na Teologickom inštitúte v Nitre a Rímskokatolíckej cyrilometodskej bohosloveckej fakulte Univerzity Komenského v Bratislave.

### Biskup
Pápež František Beňa 29. januára 2021 menoval za pomocného nitrianskeho biskupa s prideleným titulárnym biskupstvom Amudarsa v Alžírsku. Biskupskú vysviacku prijal 24. apríla z rúk Viliama Judáka, nitrianskeho diecézneho biskupa, Giacoma Ottonela a Mariána Chovanca v Diecéznej svätyni sv. Andreja-Svorada a Beňadika v Skalke nad Váhom.

## Referencie


Kategória:Slovenskí kňazi
Kategória:Slovenskí biskupi
Kategória:Konferencia biskupov Slovenska
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Osobnosti z Bánoviec nad Bebravou
Súd (rozlišovacia stránka)

**Súd** môže byť:
*v práve:
**základný štátny či neštátny orgán na riešenie sporov a porušení predpisov, pozri súd
**budova takéhoto orgánu, pozri pod súd a budova
**zbor sudcov (pri súdnom pojednávaní), pozri pod sudca
**súdne pojednávanie; súdny proces; súdne konanie; súdenie (na súde)
**súdne rozhodnutie; rozsudok; súdny výrok
*knižne: 
** úsudok, posudok, mienka, názor, (z)hodnotenie
** kritické hodnotenie, kritická pripomienka, kritika, pozri kritika
*vo filozofii a logike: pozri súd (logika) 

## Zdroje
Pretvorenie

**Pretvorenie** (**pretváranie**) môže byť:
* zmenenie tvaru, pozri pod zmena a tvar
* zmenenie podoby, zmena, prerobenie
*v mechanike: deformácia, pozri deformácia (mechanika)
Chrám Nanebovstúpenia Pána (pravoslávny, Plovdiv)

**Chrám Nanebovstúpenia Pána** () je pravoslávny chrám z konca 30. rokov 20. storočia ležiaci v centrálnej časti mesta Plovdiv v Plovdivskej oblasti v južnom Bulharsku.

## Iné názvy
Chrám je známy aj pod názvami **Chrám svätého Nanebovstúpenia** (), alebo **Chrám svätého Nanebovstúpenia Pána** ().

## Lokalita
Budova leží v centrálnej časti Plovdivu v blízkosti budovy bývalej Katolíckej nemocnice (v súčasnosti vojenská nemocnica) na ulici „Slavianska“ () č. 14.

## Dejiny a charakteristika
Výstavba chrámu prebiehala v období medzi svetovými vojnami a budova bola dokončená v roku 1938. V tomto období prebiehala pomerne rozsiahla výstavba pravoslávnych chrámov na území bulharskej Trácie. Stavali sa tzv. typové chrámy, pričom najčastejšie sa jednalo o chrámy obdĺžnikovitého krížového pôdorysu. Plovdivský chrám Nanebovstúpenia Pána patrí k inému typu. Nie je taký pretiahnutý, ale má viac štvorcový pôdorys. Bočné fasády – južná a severná – sú navyše rozvinutejšie s dôrazom na centrálnu časť, ktorá je vyvýšená. Ako je to obvyklé aj u väčšiny ďalších chrámov z tohto obdobia, aj fasády chrámu Nanebovstúpenia Pána sú jednoduché bez zložitejšej výzdoby. V chrámovom dvore sa nachádza ajazmo.

V súčasnosti je chrám funkčným farským chrámom Bulharskej pravoslávnej cirkvi a konajú sa v ňom pravidelné božské liturgie. Chrámový sviatok je pohyblivý a slávi sa vždy vo štvrtok štyridsať dní po zmŕtvychvstaní Ježiša Krista na sviatok Nanebovstúpenia Krista.

## Galéria

Plovdiv-2020-08-OrthodoxChurchAscencion01.jpg|pohľad na chrám zo severovýchodu
Plovdiv-2020-08-OrthodoxChurchAscencion08.jpg|pohľad na západnú fasádu chrámu
Plovdiv-2020-08-OrthodoxChurchAscencion03.jpg|pohľad na východnú fasádu chrámu
Plovdiv-2020-08-OrthodoxChurchAscencion06.jpg|pohľad na severnú fasádu chrámu
Plovdiv-2020-08-OrthodoxChurchAscencion04.jpg|pohľad na vyvýšenú centrálnu časť severnej fasády s oknami
Plovdiv-2020-08-OrthodoxChurchAscencion05.jpg|detailný pohľad na zvonicu zo severu
Plovdiv-2020-08-OrthodoxChurchAscencion02.jpg|detailný pohľad na zvonicu z východu


## Referencie

## Iné projekty

Kategória:Pravoslávne chrámy v Bulharsku
Kategória:Stavby v Plovdive
Kategória:Kostoly zasvätené Ježišovi Kristovi
Kategória:Kostoly postavené po oslobodení Bulharska
Kategória:Architektúra z 1938
Ligúrske Alpy

náhľad|Pohorie z chodníka Via Alpina
**Ligúrske Alpy** je pohorie nachádzajúce sa úplne na juhu Alpského oblúka v Taliansku (Piemont, Ligúria). Alpy týmto pohorím definitívne prechádzajú do ďaľšieho veľkého celku – Apenín. Pohorie je zložené výhradne z vápenca a z jednej svojej strany je obklopené Ligúrskym morom. Druhá strana sa pozvoľna stráca v Pádskej nížine. Pohorie leží väčšinou na talianskom území, vo Francúzsku sa nachádza iba zlomok z celkovej rozlohy 4 500 km².

## Poloha
Pohorie je na západe oddelené od Prímorských Álp sedlom Colle di Tenda (1 870 m). Na juhu tvorí hranicu územia sedlo Colle Altare (Passo Giove), ktoré ho oddeľuje od masívu Apenín. Vzhľadom k blízkosti mora a vápencovému podložiu sa Ligúrske Alpy považujú za raj botaniky.

## Členenie
Ligúrske Alpy tvoria zložitý labyrint masívov a dolín. Až na strednú časť hlavného hrebeňa pôsobí rozloženie hôr chaoticky a neusporiadane. Pohorie je rozdelené na niekoľko skupín:
* Carmo
* Saccarello
* Armetta
* Marguareis
* Mongioie

### Vrcholy
Hory majú prevažne trávnatý charakter, iba v najvyšších partiách sú skalnaté. Najvyšším vrcholom je vápencová pyramída Punta Marguareis (2 650 m), ktorá leží v prírodnom parku Alta Valle Pesio. Hora Monte Pietravecchia leží iba 20 km od mora a jedná sa tak v rámci juhu o poslednú alpskú dvojtisícovku.

## Turismus
V Ligúrskych Alpách je vzhľadom k jej nízkej popularite zlá infraštruktúra avšak podmienky pre turistiku nie sú zlé.

### Horské chaty
* Rifugio Allavena
* Rifugio Don Barbera
* Rifugio Garelli
* Rifugio Havis de Giorgio
* Rifugio Mongioie
* Rifugio San Remo

## Iné projekty

## Zdroj
* 

Kategória:Pohoria v Taliansku
Kategória:Geografia Piemontu
Kategória:Pohoria vo Francúzsku
Kategória:Pohoria v Alpách
Adacta

**Adacta** je slovenská crustcorová hudobná skupina z Bratislavy. Skupina vznikla v roku 2000.

V roku 2018 vydala skupina album Zlo. Krátko po vydaní absolvovala skupina turné v Brazílii. Album bol nominovaný v Radio Head Awards 2018 v kategórii Hard & Heavy.

## Diskografia
* 2023 - Dno
* 2018 – Zlo
* 2015 – Tma
* 2010 – Amen
* 2006 – Ad Maiorem Dei Gloriam
* 2004 – Circullus Viciosus

## Referencie

Kategória:Slovenské punkrockové hudobné skupiny
Kategória:Slovenské heavymetalové hudobné skupiny
Kategória:Hudobné skupiny z 2000
Femto

***Femto-*** (symbol **f**) je predpona jednotiek v metrickej sústave vyjadrujúca násobok 10−15. Do sústavy SI bola pridaná v roku 1964. Pochádza z dánskeho slova *femten*, "pätnásť".

Príklady použitia:

* Vírus HIV-1 má hmotnosť asi 1 x 10−15 g, teda 1 fg.
* Protón má priemer asi 0,84 femtometrov.

Femtometer zdieľa symbol jednotky (fm) so staršiou jednotkou *[[fermi]]*, ktorá nie je súčasťou sústavy SI, ale veľkostne je s femtometrom zhodná. Fermi, jednotka pomenovaná na počesť Enrica Fermiho, sa často vyskytuje v jadrovej fyzike.

## Referencie

## Zdroj

Kategória:Predpony sústavy SI
Michaela Musilová

náhľad|Michaela Musilová pri výskume

Dr. **Michaela Musilová**, PhD. (* 11. október 1988, Bratislava) je slovenská astrobiologička a riaditeľka simulovaných marťanských a mesačných misií na výskumnej stanici *HI-SEAS* v USA.

## Životopis
náhľad|Michaela Musilová v skafandri pred stanicou HI-SEAS na Havaji
Študovala a robila výskum na California Institute of Technology (USA), University College London (UK), University of Bristol (UK), Chiba University (Japonsko) a na ďalších univerzitách. Viac krát pracovala pre NASA (USA), spolupracovala na viacerých projektoch Európskej vesmírnej agentúry (ESA) a pracovala pre niekoľko svetových observatórií. Ako veliteľka posádky viedla vyše 20 simulovaných misií na Mars a Mesiac, pod záštitou NASA, ESA a iných medzinárodných organizácií. V súčasnosti pôsobí aj ako hosťujúca profesorka na FEI STU v Bratislave a na International Space University (Francúzsko), je podpredsedníčkou Slovenskej organizácie pre vesmírne aktivity (SOSA) a vedúcou konzultantkou pre výskum pre Mission Control Space Services (zameriava sa na rozvoj medzinárodných výskumných spoluprác / Kanada).

Medzi ocenenia, ktoré získala, patri Emerging Space Leaders Grant od International Astronautical Federation, Women in Aerospace – Europe Student & Young Professional Award a bola zaradená medzi 30 najtalentovanejších mladých Slovákov pod 30 vo Forbes Slovensko. Michaela je aj aktívne angažovaná v Medzinárodnej cene vojvodu z Edinburghu. Je patrónkou programu na Slovensku a bola zvolená ako Emerging Leader Representative za celosvetový program. Pravidelne prezentuje po celom svete, píše články pre Space.com a je spoluautorkou knihy autobiografie *Žena z Marsu*.

## HI-SEAS
Je riaditeľkou stanice HI-SEAS, pôvodne vyvinutej pre NASA na výskum ľudských vzťahov a psychologických ťažkostí, ktorým budú musieť čeliť astronauti počas dlhodobých pobytov vo vesmíre. Stanica HI-SEAS je otvorená pre vesmírne agentúry a firmy z celého sveta. Organizuje a vedie najmä simulované misie na Mesiac a Mars v spolupráci s NASA a Európskou vesmírnou agentúrou. Ich cieľom je pripraviť personál a technológiu na to, aby raz ľudstvo mohlo žiť a pracovať na týchto mimozemských objektoch. „*Robíme rôzne výskumy, pestujeme rastliny v simulovaných podmienkach, skúmame lávové tunely, pretože v podobných by na Marse aj dnes mohol existovať život, testujeme aj robotov a robotické vozidlá, medzi inými aj rover slovenskej výroby od firmy RoboTech Vision*“, ako uviedla pre Forbes.

## Referencie

## Literatúra
* 

## Iné projekty

## Externé odkazy
* Michaela Musilová velila simulovaným misiám na Mars. Toto je jej 8 rád, ako si poradiť s izoláciou – článok na webe Forbes Slovensko (2020)
* Ľudia mi nestíhajú, priznáva Michaela Musilová. Muži vo vede ju spočiatku nebrali vážne – rozhovor na portáli TA3 (2022)
* Články Michaely Musilovej na Space.com

Kategória:Slovenskí biológovia
Kategória:Astrobiológovia
Kategória:Vyučujúci na Fakulte elektrotechniky a informatiky Slovenskej technickej univerzity v Bratislave
Kategória:Absolventi University College London
Kategória:Absolventi California Institute of Technology
Kategória:Osobnosti z Bratislavy
Chrám Nanebovstúpenia Pána

**Chrám Nanebovstúpenia Pána** môže byť:

v Bulharsku:
*Chrám Nanebovstúpenia Pána (gréckokatolícky, Plovdiv)
*Chrám Nanebovstúpenia Pána (pravoslávny, Plovdiv)

v Kazachstane:
*Chrám Nanebovstúpenia Pána (Alma-Ata)
Košický večer

**Košický večer** bol mestský večerník v Košiciach. Večerník bol založený v roku 1969, čo z neho robí najstarší večerník na Slovensku.

## História
Lokálno-regionálny denník vznikol v roku 1969 pod názvom *Večer*. Mesto Košice sa tak po mestách ako Praha, Bratislava a Brno stali ďalším československým mestom s večerníkom. Jeho tvorcovia chceli aby to bol spravodajsko-reportážne regionálne periodikom, ktoré by vyplnilo časovú medzeru medzi dvoma vydaniami ranníkov v meste.

Spočiatku bol redakčný kolektív poskladaný z menej skúsených novinárov a začiatočníkov. Najprv redakcia sídlila v 2-3 kanceláriách vtedajších *Východoslovenských tlačiarní*. Neskôr sa presťahovali do dôstojnejších priestorov. Pôvodne sa mali noviny volať *Košický expres*. Bol spracovaný aj grafický návrh titulku – písmená tvoril dym vychádzajúci z komína rýchlika. Na ministerstve kultúry však už mal Zväz slovenských spisovateľov zaregistrovaný týždenník s názvom *Expres*. Tak sa návrh zmenil a vybral sa názov *Večer* podľa parížskeho periodika Le Soir.

Zakladajúcimi členmi boli šéfredaktor Ivan Fecko, Miroslav Křížek a Ondrej Antal (zástupcovia šéfredaktora), ďalej redaktori Soňa Černá–Makarová, Milan Desiatnik, Milada Kuxová, Pavol Mato, Štefan Németh, Rudolf Szubally, Anna Švigárová, Juraj Vykukel a fotoreportér Ivan Laputka.

Po prvom roku vydávania v meste so 180 tisíc obyvateľmi dosiahol priemerný denný náklad 20 588 výtlačkov. Už v prvý deň sa muselo na základe záujmu čitateľov k pôvodným 25 tisícom výtlačkov, dotlačiť ďalších 5 tisíc kusov. Predávali ho kolportéri po celom meste, riadení samotnou redakciou.

V roku 1990 bol premenovaný na *Košický večer*. Vychádzal denne od pondelka do piatku s víkendovou prílohou v piatkovom vydaní až do júna 2004, kedy ho začal publikovať Petit Press a tlačil každý týždeň v piatok. Najprv niesol názvy *Korzár Večer* a neskôr *MY Večer*. Pokus o obnovu prišiel tiež z večerníkom KOŠICE:DNES, no ten sa po čase zmenil na týždenník.

V Košiciach a najbližšom okolí do októbra 2023 taktiež vychádzalo piatkové popoludňajšie vydanie *Košického Korzára* s názvom *Košický Korzár večer*, ktorého súčasťou bol aj televízny program *Fotelka*. Tento fakt z neho robil nasledovníka pôvodného večerníka *Košický večer*.

## Referencie

## Pozri aj
* Korzár
* KOŠICE:DNES

## Externé odkazy
* Historická web stránka večerníka
* Web stránka denníka Korzár

Kategória:Slovenské periodiká
Kategória:Kultúra v Košiciach
Kategória:Podniky založené v 1969
Tours Mercuriales

**Tours Mercuriales** sú dve kancelárske veže v Bagnolete v departemente Seine-Saint-Denis.

Dve veže postavené v roku 1975 spoločnosťou SAEP a spoločnosťou Eiffage Holding, sa nachádzajú na okraji parížskeho okruhu v blízkosti *Porte de Bagnolet* v štvoruholníku vymedzenom ulicami Jean-Jaurès, Adélaïde-Lahaye, Sadi-Carnot a avenue Gambetta. Volajú sa *Tour Levant* (na východe) a *Tour Ponant* (na západe).

Tieto veže boli súčasťou veľkého projektu obchodnej štvrte na východ od Paríža, ktorého cieľom bolo vyrovnať západnú časť štvrte La Défense.

Architektúra je inšpirovaná architektúrou dvojičiek veží World Trade Center v New Yorku.

## Iné projekty

## Referencie

## Externé odkazy
* Tours Mercuriales v *patrimoine.seinesaintdenis.fr*

Kategória:Mrakodrapy v Paríži
Kategória:Seine-Saint-Denis
Kategória:Architektúra z 1975
Dauphinéske Alpy

**Dauphinéske Alpy** () patria po masíve Mont Blanc k najvýznamnejším horským skupinám Álp vo Francúzsku. Predstavuje rozľahlý horský priestor vysokých štítov, ľadovcov, jazier a alpských lúk. Názov súvisí s totožným menom historického územia a s francúzskym šľachtickým titulom. Na starších mapách väčšinou termín Dauphine nenájdeme. Oblasť býva nazývaná *Masív Pelvoux* alebo *Masív Ecrins*. Dauphinéske Alpy patria k najdivokejším horským systémom Álp. Vďaka značnej strmosti, veľkému prevýšeniu, silnému zaľadneniu a visutými ľadovcami pôsobí dojmom nedostupnosti.

## Poloha
Dauphinéske Alpy od západu k severu vymedzujú rieky Rhôna, Isère, Arc, na východe rieky Valloirette, Guisane a Durance, na juhu Buech, Drôme (event. Eygues). Sever oddeľuje od masívu Vanoise údolie rieky Romanche.

## Geologické zloženie
Pohorie je súčasťou Vonkajších kryštalických Álp. Stretávajú sa tu pásma žuly, ruly, bridlíc, gabra a vápencov.

## Členenie
Dauphinéske Alpy sa rozkladajú na ploche 5 300 km². Pohorie môžeme rozdeliť na severnú časť Masív du Soreiller, centrálnu oblasť Ecrins a južnú časť Créte de Dourmillouse s najvyšším vrcholom Pic du Bonvoisin (3 560 m). Južné časti už nemajú tak výrazný vysokohorský charakter a nenachádzajú sa tu žiadne ľadovce.

K najznámejším vrcholom Dauphinéskych  Álp patrí najjužnejšia Alpská štvortisícovka Barre des Écrins (4 102 m), ktorá je zároveň najvyššou horou pohoria. Ďalej La Meije a Mont Pelvoux. Na severe územia vynikajú nápadné veže Aiguilles d’Arves a masív Grandes Rousses s najvyššou horou Pic de l’Étendard (3 238 m), ktorý je vôbec najzápadnejšou zaľadnenou alpskou oblasťou. Tieto hory už niekedy nebývajú zaraďované k pohoriu Dauphiné, pretože severné ohraničenie vedie pozdĺž rieky Romanche.

## Vrcholy

## Turizmus
[náhľad|[Briançon (obec)|Briançon]]
Turisticky je pohorie dobre sprístupnené. Hustá sieť značených chodníkov vedie aj do značných výšok. Do pohoria zasahujú štyri veľké údolia : Vénéon, Valloise, Valgaudemar a Valjouffrey. V severnej časti hôr sú známe lyžiarske strediská L’Alpe-d’Huez a Les Deux-Alpes. Za návštevu stojí mesto Briançon na východnom okraji (pozoruhodný svojim opevnením, ako atrakciou). Briançon je najvyššie položeným mestom v Európe. Na rieke Durance a Ubaye je najväčšie alpská priehradná nádrž Lac de Serre-Ponçon (30 km²). Turistom slúži celkom 32 horských chat, patriacich väčšinou spolku C.A.F. Kempy nachádzame v miestach La Berarde, Vallouise, Villar-Loubiere, Les Faures, Venosc a ďalšie.

## Ochrana prírody
V roku 1973 bol na pomerne rozľahlom území vyhlásený Národný park Écrins o rozlohe 91 740 ha. Dôvodom bola ochrana alpskej flóry, fauny a výrazného vysokohorského reliéfu s množstvom jazier. Môžeme tu naraziť na kamzík, svište, zajace, orly skalné apod. Na území parku platia prísne pravidlá, voľné táborenie je zakázané. Správa národného parku sídli v Gape.

## Referencie

## Zdroj

Kategória:Pohoria vo Francúzsku
Kategória:Pohoria v Alpách
Alexander Zverev

**Alexander Zverev** (* 20. apríl 1997, Hamburg, Nemecko) je nemecký tenista ruského pôvodu, olympijský víťaz z Tokia 2020 vo dvojhre. Dosiaľ vyhral 23 titulov ATP vrátane Turnaja majstrov z roku 2018 a 2021 a 7 ATP Masters. K ním pridal dve deblové trofeje. V juniorskom veku vyhral juniorský Australian Open.

## Finálové účasti na turnajoch ATP (25)

**Dvojhra – výhry (16)**

**Dvojhra – prehry vo finále (9)**

**Štvorhra – výhry (2)**

**Štvorhra – prehry vo finále (5)**

## Iné projekty

## Externé odkazy

Kategória:Nemeckí tenisti
Kategória:Olympijskí víťazi v tenise
Kategória:Nemeckí olympijskí víťazi
Kategória:Osobnosti z Hamburgu
Dynamický opis

**Dynamický opis** je v literatúre druh opisu; opak statického opisu. Opisuje sa ním objekt v pohybe (alebo akoby v pohybe) alebo  nejaká činnosť.

Dynamický opis môžeme nazvať aj meniaci sa opis, vyvíjajúci sa opis. Je to opis dejov, procesov či činností, ktoré sa opakujú. Typickým dynamickým opisom je opis pracovnej činnosti. 

Základné znaky dynamického opisu:
* predmetom opisu je dej
* proces alebo činnosť, ktorá sa opakuje
* v opise deja, procesu či činnosti vysvetľujeme čiastkové úkony v istej postupnosti
* poradie opisovaných častí je záväzné
V dynamickom opise sa najviac uplatňujú: 
* slovesá v 1. osobe množného čísla prítomného času,
* slovesá v 2.osobe množného čísla rozkazovacieho spôsobu.
 
## Príklad
Príklad dynamického opisu, v ktorom sú uplatnené slovesá v 1. osobe množného čísla prítomného času:
*Najprv vyznačíme miesto, kde chceme mať gombík. Ihlou zachytíme niť o látku, navlečieme do dierky gombíka a pretiahneme do druhej dierky. Potom striedavo zapichujeme ihlu do látky a do dierok gombíka. Dbáme na správne držanie ihly. Kolmo napichujeme aj vypichujeme.*  

Príklad dynamického opisu, v ktorom sú uplatnené slovesá v 2. osobe množného čísla rozkazovacieho spôsobu:
*Pekný väčší umytý zemiak rozkrojte po šírke na polovicu. Jemné kvapôčky utrite čistou handričkou. Na plôšku zemiaka fixkou načrtnite obrys tvaru pečiatky. Ostrým nožom vyrežte pečiatku podľa nakresleného obrysu. Pred pečiatkovaním ceruzkou načrtnite na výkres jemné vodiace čiary alebo jemnú sieť. GG Alkane*

Kategória:Literatúra
Líčenie

**Líčenie** môže byť:
*natieranie (najmä steny) farbou alebo vápnom, synonymum: bielenie, pozri líčenie (stena)
*nanášanie líčidiel na tvár alebo robenie mejkapu, pozri líčidlo a mejkap
*maskovanie či farbenie účinkujúceho (v divadle, filme a podobne), pozri líčenie (účinkujúci)
*opis (najmä subjektívny a/alebo podrobný, a to aj ako pojem z umeleckej literatúry)
*v práve nesprávne (bohemizmus): pojednávanie

## Zdroje
Popis

**Popis** môže byť:
* vpísané či presne vymedzené potrebné údaje či symboly; legenda; (v technike) číselné údaje, písmenové značky a vysvetľujúce poznámky (napr. popis na výkrese, na mape), pozri napr. legenda, popis mapy
* nesprávne (bohemizmus) alebo staršie: opis (v zmysle slovné zachytenie podstatných znakov, aj ako literárny pojem)
* knižne v niektorých spojeniach alebo nárečovo alebo zastarano: systematický zoznam, súpis (často vrátane údajov o množstve jednotlivých položiek), inventár, napr. popis obyvateľstva (= sčítanie/súpis obyvateľstva), katalogizačný popis, číslo popisné (= dnes: súpisné číslo), pozri zoznam, súpis a inventár

## Pozri aj
*opis

## Zdroje

* popis. In: 
* popis. In: 
* popis. In: . In: 
* popis. In: 
* popis. In: Slowár Slowenskí Češko-Laťinsko-Ňemecko-Uherskí
* popis. In: Slovník spisovného jazyka českého https://ssjc.ujc.cas.cz/search.php?db=ssjc
* 
* 
*
Tour D2

**Tour D2** je mrakodrap nachádzajúci sa v meste Courbevoie na predmestí Paríža, v štvrti La Défense.

Budova bola dokončená v decembri 2014 a sprístupnená 27. januára 2015. Získala cenu *ArchiDesignClub Award* 2015 v kategórii kancelárskych a nových maloobchodných predajní.

## Referencie

## Externé odkazy
* Tour D2 v databáze *parisladefense.com*

Kategória:Mrakodrapy v La Défense
Kategória:Architektúra z 2014
Kategória:Courbevoie
Kategória:Stavby v departemente Hauts-de-Seine
Tesla Model Y

**Tesla Model Y** je elektromobil typu crossover SUV spoločnosti Tesla, Inc. Spoločnosť Tesla ho predstavila v marci 2019, začala výrobu vo svojom závode vo Fremonte v januári 2020 a dodávky začala 13. marca 2020.

Cena základnej verzie Modelu Y je stanovená na 35 000 dolárov (cca 29 000 €). Je to cena bez DPH a bez započítania štátnych dotácií na elektromobily.

náhľad|Zadná časť Modelu Y

## Referencie

Kategória:Elektrické automobily
Kategória:Automobily Tesla
Dušan Hergott

**Dušan Hergott** (* 29. október 1959, Svätý Jur† 16. január 2006, Pezinok) bol slovenský hudobník, spevák, bubeník a zabávač, známy predovšetkým ako člen skupiny Senzus.

Zomrel 16. januára 2006 vo veku 46 rokov.

Predkom Dušana Hergotta bol vlastenec, zberateľ, účastník dobrovoľníckych výprav a podporovateľ štúrovcov Ján Branislav Hergott.

## Diskografia
* Volebných Guláš, Škrvna Records, 1992
* Senzus 1 (Slovenská Rodná Dedina)
* Senzus 2 (Slovenský Mamičky)
* Senzus 1 + 2 (Slovenská Rodná Dedina), Škrvna Records
* Senzus 3 (Župajdá, Župajdá)
* Senzus 3 & 4 (Župajdá, Župajdá / Havran), 1993
* Senzi Senzus * - Senzi Senzus 2 (To najlepsie Z albumov 1-10), SQ Music, 1997
* Senzus - Senzus 17 (Slivkové Gule), SQ Music, 1997
* Senzus - Senzus 21 (Tretí Volebný Guláš), SQ Music, 1998
* Senzus - Senzus 20 (Jubilejný), SQ Music, 1998
* Senzi Senzus 99 * - Non Stop Takmer Za 74 minút!, SQ Music, 1999
* Senzus - Senzus 26 (Narodeniny Máš), SQ Music, 2000
* Senzus Feat. Danny Patt * - Senzus 25 (... To je šleha! SuperDiscoMix), 2000
* Senzus - Najkrajšie Valčíky A Iné Pomalšie, 2001
* Dušan Hergott - Horoskopy
* Senzus - Nesneží, Forza Music, HPM Records, 2006
* Senzus - Senzus 2 (Slovenské Mamičky), 2010
* Senzus - Senzus 3 (Župajdá, Župajdá), 2011 

## Referencie


Kategória:Slovenskí speváci
Kategória:Osobnosti zo Svätého Jura
Tesla Cybertruck

**Tesla Cybertruck** je elektromobil typu pick-up predstavený americkou automobilkou Tesla. Ohlásené boli tri modely, s odhadovaným dojazdom EPA 400 - 800 km a odhadovaným zrýchlením 0-100 km/h za 2,9 - 6,5 sekundy, v závislosti od modelu.

Deklarovaným cieľom spoločnosti Tesla pri vývoji modelu Cybertruck je poskytnúť energeticky obnoviteľnú náhradu za zhruba 6 500 vozidiel typu pick-up na fosílne palivo, ktoré sa denne predávajú v USA.

## Cena
Základná cena modelu s pohonom zadných kolies (RWD) bola stanovená na 39 900 USD, pričom modely s pohonom všetkých kolies (AWD) začínali na 49 900 USD. Výroba dvojmotorových AWD a trojmotorových AWD Cybertruck sa má začať koncom roku 2021 a výroba najlacnejšieho modelu RWD koncom roku 2022.

## Galéria

Tesla_Cybertruck_unveiling.jpg|Zadná časť
Tesla_ASM_Lineup_of_Vehicles.jpg|Tesla Cybertruck s ostatnými modelmi Tesla v pozadí
Cybertrucklogo.svg|Logo Cybertruck


## Referencie

Kategória:Elektrické automobily
Kategória:Automobily Tesla
Ferdinand Klinda

**Ferdinand Klinda** môže byť:
* slovenský verejný činiteľ, pozri Ferdinand Klinda (verejný činiteľ)
* slovenský organista, pedagóg a lekár, pozri Ferdinand Klinda (organista)

## Referencie

Klinda, Ferdinand
Česko-slovenská hádzanárska liga mužov 1988/89

**Česko-slovenská hádzanárska liga mužov** v **sezóne 1988/89** bol 37. ročník česko-slovenskej hádzanárskej ligy mužov, najvyššej hádzanárskej súťaže mužov v Česko-Slovensku. V súťaži učinkovalo 12 družstiev, rovnako ako v minulej sezóne. Titul získal TJ VSŽ Košice, ktorý vo finálovej sérii zvíťazil nad obhajcom prvenstva TJ Dukla Praha. Pre Košice to bol 3. titul v histórii.

## Systém súťaže
Systém súťaže sa výraznejšie nezmenil. Základná časť pozostávala z 22 kôl. Každý s každým sa stretol 2-krát doma a vonku. Po základnej časti nasledovala nadstavbová časť s troma skupinami. 2 nadstavbové skupiny o titul sa organizovali formou  jedného trojdňového turnaja, kde odohrali zápasy systémom každý s každým, pričom sa družstvám prenášali výsledky zo základnej časti. V skupine o 9. až 12. miesto (o udržanie) odohrali družstvá zápasy 2-krát doma a vonku. Neprenášali sa im výsledky zo základnej časti, pripočítali sa im ale bonifikačné body za umiestnenie. 2 najlepšie družstvá z oboch nadstavbových skupín o titul postúpili do semifinále play-off, zvyšné 4 družstvá postúpili do zápasov o 5. až 8. miesto. Zápasy play-off sa hrali na 3 vyhrané zápasy. Dve posledné družstvá z nadstavbovej skupiny o 9. až 12. miesto zostúpili do svojich nižších národných súťaží (SNL, resp. ČNL).

## Účastníci

## Výsledky
### Základná časť

### Nadstavbová časť
#### Skupina o titul I
* turnaj v Prahe 

#### Skupina o titul II
* turnaj v Bratislave 

#### Skupina o udržanie

### Play-off
;Play-off o 5.8. miesto

;Play-off o 7. miesto

;Play-off o 5. miesto

;Semifinále

;Play-off o 3. miesto

;Finále

Poznámka: Boldom sú označené zápasy prvého družstva hrané doma.

## Konečné umiestnenie

## Pozri aj
* Česko-slovenská hádzanárska liga žien 1988/89

## Zdroje
* Průcha, Lukáš. Historie házené v Československu a v českých zemích  
* Denník Rudé právo

Kategória:Hádzaná v 1988
Kategória:Hádzaná v 1989
Kategória:Česko-slovenská hádzanárska liga mužov
Národný inšpektorát práce

**Národný inšpektorát práce** (skrátene **NIP**), je orgán štátnej správy v oblasti inšpekcie práce so sídlom v Košiciach. Klasifikácia tohto inštitútu vyplýva z § 5 ods.1 zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.

## Úloha
Národný inšpektorát práce riadi a usmerňuje inšpekciu práce na Slovensku. U samotných zamestnávateľov dozerá na dodržiavanie pracovnoprávnych predpisov, predpisov o bezpečnosti a ochrane zdravia pri práci, taktiež dodržiavaním predpisov z oblasti sociálnej legislatívy v doprave a dodržiavaním zákazu nelegálneho zamestnávania a nelegálnej práce. V jeho kompetencii je tiež riešenie okolností pracovných úrazov.

## História
História súčasnej inšpekcie práce sa začala v roku 1969, kedy nadobudol účinnosť zákon č. 174/1968 Zb. o štátnom odbornom dozore nad bezpečnosťou práce, ktorý vtedy vychádzal z progresívnych princípov *Dohovorov Medzinárodnej organizácie práce*. Vývoj inšpekčných postupov bol sčasti ovplyvnený socialistickým spoločenským zriadením. Štát bol v tej dobe zamestnávateľom vo všetkých výrobných podnikoch aj v samotnej nekomerčnej sfére. V takýchto štátnych zariadeniach fungoval aj štátny odborný dozor nad bezpečnosťou práce, ktorý niesol názov *inšpekcia bezpečnosti práce*. Jeho úlohou bolo brániť nároky zamestnancov, ale aj chrániť majetok štátu, čiže zamestnávateľa.

Po roku 1989 prišla nová politická zmena, ktorá priniesla novú štruktúru pracovno-právnych vzťahov medzi novými zamestnávateľmi a samotnými zamestnancami. Tieto zmeny mali dopad aj na oblasť inšpekcie bezpečnosti práce. Zo začiatku inšpektori bezpečnosti práce kontrolovali hlavne technický stav rôznych strojov a zariadení, ale taktiež zisťovali nedostatky na kontrolovanom pracovisku. Takéto metódy dozoru dávali dôraz najmä na negatívne časti a odhaľovanie nedostatkov. Nevyhľadávali príčiny ich vzniku ani formy, ako takýmto nedostatkom predísť.

Ďalším vývojom, zmenami legislatívy a harmonizáciou slovenskej legislatívy s legislatívou Európskej únie vyplývajúcej zo vstupu samotného Slovenska do EÚ, sa dospelo až k dnešnej podobe zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.

## Inšpektoráty
Národný inšpektorát práce taktiež riadi a kontroluje regionálne inšpektoráty práce a podieľa sa na výchove a odbornom vzdelávaní zamestnancov inšpektorátov práce. Regionálne inšpektoráty sa nachádzajú v týchto mestách: Bratislava, Trnava, Trenčín, Nitra, Žilina, Banská Bystrica, Prešov a Košice.

## Referencie

## Externé odkazy

* Oficiálna stránka inšpektorátu

Kategória:Rozpočtové organizácie na Slovensku
Kategória:Štátny dozor na Slovensku
Kategória:Ministerstvo práce, sociálnych vecí a rodiny Slovenskej republiky
Kategória:Organizácie založené v 1984
Gymnázium (Košice, Trebišovská 12)

**Gymnázium Trebišovská 12** (skrátene GT12), je gymnázium v Košiciach, mestskej časti Západ.

## História
Gymnázium vzniklo dňa 1. septembra 1974 pôvodne na Kováčskej ulici číslo 30. V roku 1974 na škole pôsobilo 20 učiteľov. Po čase už budova na Kováčskej gymnáziu nestačila a rozhodlo sa, že na jeho mieste bude sídliť Právnická fakulta. Tak sa od 1. septembra 1987 gymnázium presťahovalo na novú adresu - Trebišovskú 12. Od tohto roku sa gymnázium delí o budovu so Základnou školou Trebišovská 10.

## Štúdium
Všetci študenti povinne študujú anglický a nemecký jazyk alebo francúzsky jazyk. Na škole sa kladie veľký dôraz na vysokú voliteľnosť predmetov, možnosť profilácie každého študenta a zodpovedný prístup k samotnému štúdiu. Študenti majú možnosť vykonať skúšku *Sprachdiplom KMK 2. stupňa* v nemeckom jazyku ako náhradu maturitnej skúšky z cudzieho jazyka. V spolupráci zo zastúpením *British Council* v Košiciach, majú všetci študenti možnosť získať certifikát z anglického jazyka na rôznej úrovni.

Od 3. ročníka štúdia majú študenti možnosť výberu z nasledujúcich predmetov: sieťové technológie, aplikovaná ekonómia, konverzácia v nemeckom alebo francúzskom jazyku, akademická debata a seminár z predmetu podľa záujmu samotného študenta.

## Galéria

Základná škola a gymnázium na Trebišovskej - panoramio.jpg|Budova školy
Trebišovská 10 Košice vstup.jpg|Vstup do budovy
Gymnázium Trebišovská 12 Košice vstup.jpg|Vstup do časti gymnázia
Trebišovská 10 Košice areál.jpg|Časť areálu školy


## Referencie

## Externé odkazy
* Oficiálna webová stránka gymnázia
* EduPage gymnázia

Kategória:Košice – Západ
Trebišovská
Kategória:Organizácie založené v 1974
Kategória:Organizácie v zriaďovateľskej pôsobnosti Košického samosprávneho kraja
Tour Carpe Diem

**Tour Carpe Diem** je mrakodrap nachádzajúci sa v meste Courbevoie na predmestí Paríža, v štvrti La Défense.

Prvý kameň položili začiatkom roku 2011 hlavní dodávatelia spoločností BESIX a Spie Batignolles. Bola dokončená v roku 2013, nachádza sa v obci Courbevoie a obsahuje kancelárie.

## Referencie

## Externé odkazy
* Tour Carpe Diem v databáze *tour-carpediem.com*

Kategória:Mrakodrapy v La Défense
Kategória:Architektúra z 2013
Kategória:Courbevoie
Kategória:Stavby v departemente Hauts-de-Seine
XLL

***XLL*** je štvrtý a zatiaľ posledný štúdiový album Laca Lučeniča z roku 2007 (nahrával sa od januára do decembra 2007). Autorom hudby je sám Laco, skladby mu otextovali Vlado Slivka, Marián Brezáni a Miro Jurika. Album obsahuje 12 vlastných piesní a k tomu ešte bonusovú sekciu so skladbou „S rukami vo vreckách“ od Mariána Vargu z projektu Satisfactory, zremixované skladby „Znamenia“ a „Nálady“„“ a pieseň „Skús ma nájsť“ v dvoch verziách, kde druhý hlas naspievala Petra Humeňanská.

## Kritika
Laco ako úspešný hudobník zúročil svoje skúsenosti s hudbou 60. rokov minulého storočia a tzv. vlnou elektronickej hudby na albume *XLL* z roku 2007. Názov XLL (ako obdoba veľkostnej kategórie XXL) predstavuje Lacov rozmer vnímania hudby.

## Zoznam skladieb

## Výroba albumu
* Laco Lučenič – gitary, basová gitara, čembalo, klavír, sitar, domra, mandolína, melotrón, programovanie, loopy, bicie nástroje, perkusie, producent
* Jana Vaculová – čelo
* Xenia Ljubimova – klavír, čembalo
* Petra Humeňanská – spev
* Jozef Krajčovič – nahrávanie, mixovanie, mastering

## Referencie

Kategória:Hudobné albumy z 2007
Kategória:Albumy Laca Lučeniča
Základná škola (Košice, Trebišovská 10)

**Základná škola Trebišovská 10** je základná škola v Košiciach, mestskej časti Západ.

## Charakteristika a história
Škola vznikla 1. septembra 1969. Zaradila sa tak do vzdelávacej sústavy regionálneho školstva, ktoré riadi Ministerstvo školstva, vedy, výskumu a športu Slovenskej republiky. Škola je plne organizovanou školou mestského typu s právnou subjektivitou. 
Od 1. septembra 1987 sa o rozsiahlu budovu delí s Gymnáziom Trebišovská 12. Od jej vzniku bol pri škole bol postavený bazén, športový areál aj gymnastická hala, vďaka čomu dostala škola prívlastok – škola so športovým zameraním na plávanie, gymnastiku a atletiku. V roku 2005 gymnastická hala zhorela, no v roku 2017 bola na jej mieste vybudovaná nová športová hala s názvom *Kalimero* aj multifunkčné ihrisko, ktoré aktívne využívajú aj žiaci školy.

Škola má bohatú športovú tradíciu. Zameriava sa najmä na plávanie, atletiku a gymnastiku a zároveň spolupracuje s viacerými športovými klubmi. Do výchovno-vzdelávacieho programu boli integrované aj predmety ako plávanie a atletika. Na škole sa vyučujú 4 cudzie jazyky: angličtina, nemčina, ruština a francúzština. V rokoch 2010 – 2011 prešla škola roziahlou modernizáciou. V roku 2016 pribudla nová atletická dráha.

## Galéria

Základná škola a gymnázium na Trebišovskej - panoramio.jpg|Budova školy
Trebišovská 10 Košice vstup.jpg|Vstup do budovy
Trebišovská 10 Košice areál.jpg|Časť areálu školy

## Referencie

## Externé odkazy
* Oficiálna stránka školy
* Časopis Trebiško 

Kategória:Košice – Západ
Trebišovská
Kategória:Organizácie založené v 1969